wickkiey/tamil-wikipedia-markdown huggingface dataset:
# மோனிகா (நடிகை)



**மோனிகா** (பிறப்பு **ரேகா மருதைராஜ்**; 25 ஆகஸ்டு 1987) என்பவர் ஒரு இந்தியா நடிகையாவார். இவர் தன்னுடைய திரை வாழ்க்கையை தமிழ் மொழிப் படங்களில் துவங்கினார். 1990களில் குழந்தை நட்சத்திரமாகவும், 2000ல் திரைப்படங்களில் முக்கிய கதாபாத்திரத்திலும் நடித்தார். அழகி திரைப்படம் மூலமாகப் புகழ்பெற்ற நடிகையானார். அதையடுத்து *இம்சை அரசன் 23ம் புலிகேசி* மற்றும் *சிலந்தி* ஆகிய படங்களிலும் நடித்துப் புகழ்பெற்றார். சமீபத்தில் தன்னுடைய பெயரைப் பார்வனா என்று மாற்றம் செய்தார்; ஆனால் 5/30/2014 அன்று இவர் இசுலாம் மதத்துக்கு மாறியுள்ளதால் தன் பெயரை **எம்.ஜி. ரஹீமா** என மாற்றிக் கொண்டார்.  

## திரைப்படங்கள்
| ஆண்டு | படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 1990 | *அவசரப் போலிஸ் 100* | தமிழ் | குழந்தை நட்சத்திரம் |  |
| 1991 | *அங்கில் பன்* | மலையாளம் | குழந்தை நட்சத்திரம் |  |
| *பிரம்மா (திரைப்படம்)* | தமிழ் | குழந்தை நட்சத்திரம் |  |  |
| *சாந்தி* | தெலுங்கு | குழந்தை நட்சத்திரம் |  |  |
| 1992 | *என்றும் அன்புடன்* | தமிழ் | குழந்தை நட்சத்திரம் |  |
| *பாண்டியன்* | பிரியா | தமிழ் | குழந்தை நட்சத்திரம் |  |
| 1993 | *சக்கரைத் தேவன்* | தமிழ் | குழந்தை நட்சத்திரம் |  |
| 1994 | *என் ஆசை மச்சான்* | இளைய தாயம்மா | தமிழ் | தமிழ்நாடு மாநில விருது - சிறந்த குழந்தை நட்சத்திரம் |
| *வரவு எட்டணா செலவு பத்தணா* | பத்மா | தமிழ் | குழந்தை நட்சத்திரம் |  |
| 1995 | *சதி லீலாவதி* | தமிழ் | குழந்தை நட்சத்திரம் |  |
| *இந்திரா* | இளைய இந்திரா | தமிழ் | குழந்தை நட்சத்திரம் |  |
| *செல்லக்கண்ணு* | இளைய சந்திரா | தமிழ் | குழந்தை நட்சத்திரம் |  |
| *ஆசை (1995 திரைப்படம்)* | தமிழ் | குழந்தை நட்சத்திரம் |  |  |
| 1998 | *மூவேந்தர்* | தமிழ் | குழந்தை நட்சத்திரம் |  |
| 2001 | *லவ் சேனல்* | ராஜேஸ்வரி | தமிழ் |  |
| 2002 | *அழகி (2002 திரைப்படம்)* | இளைய தனலட்சுமி | தமிழ் |  |
| *காதல் அழிவதில்லை* | மோனிகா | தமிழ் |  |  |
| *சிவ ராம ராஜூ* | ஸ்வாதி | தெலுங்கு |  |  |
| 2003 | *பகவதி (திரைப்படம்)* | பிரியா | தமிழ் |  |
| *பந்தா பரமசிவன் * | செண்பகம் | தமிழ் |  |  |
| ''இனிது இனிது காதல் இனிது | தீபிகா | தமிழ் |  |  |
| *கொடுகு* | தெலுங்கு |  |  |  |
| 2005 | *ஆர் (திரைப்படம்)* | தெலுங்கு |  |  |
| *தாஸ்* | புனிதா | தமிழ் |  |  |
| *சண்டக்கோழி* | தமிழ் |  |  |  |
| 2006 | *இம்சை அரசன் 23ம் புலிகேசி (திரைப்படம்)* | வசந்தி | தமிழ் |  |
| 2008 | *தொடக்கம்* | காயத்ரி | தமிழ் |  |
| *சிலந்தி* | மோனிகா | தமிழ் |  |  |
| 2009 | *அ ஆ இ ஈ* | அனிதா | தமிழ் |  |
| 2010 | *கௌரவர்கள் (திரைப்படம்)* | பூங்கோதை | தமிழ் |  |
| 2011 | *முத்துக்கு முத்தாக (திரைப்படம்)* | அண்மையில் | தமிழ் |  |
| *நஞ்சுபுரம்* | மலர் | தமிழ் |  |  |
| *வர்ணம்* | கவிதா | தமிழ் |  |  |
| 2012 | *916* | இலட்சுமி | மலையாளம் |  |
| 2013 | *குறும்புக்கார பசங்க* | சிந்து | தமிழ் |  |
| *பென்கி பிருகாலி* | கன்னடம் |  |  |  |
| 2014 | *நரன்* | தமிழ் |  |  |
| *கன்னிகாபுரம் சந்திப்பில்* | தமிழ் |  |  |  |
| *அமரன்* | தமிழ் |  |  |  |
| *ஜன்னல் ஓரம்* | தமிழ் | } |  |  |
# அவசர போலீஸ் 100 (திரைப்படம்)


**அவசர போலீஸ் 100** என்ற திரைப்படம் பாக்யராஜ் இயக்கி நடித்த தமிழ்ப்படமாகும். இந்தத் திரைப்படத்தில் எம். ஜி. ஆர் முக்கிய கதாப்பாத்திரத்தில் வந்தார். 1990களில் வெளிவந்த இந்தத் திரைப்படத்தில், 1977ல் எம். ஜி. ஆரை கதாநாயகனாக வைத்து சி வி சீறிதர் இயக்கிய அண்ணா நீ என் தெய்வம் படத்தின் ஏறக்குறைய 4000 அடி திரைப்படம் காட்சிப்படுத்தப்பட்டது. அதற்கு தக்கவாறு பாக்யராஜ் கதைக்களம் அமைத்திருந்தார்.  

இந்தத் திரைப்படத்திற்கு ம. சு. விசுவநாதன் இரு பாடல்களுக்கு இசையமைத்திருந்தார். அத்துடன் ம. கோ. இராமச்சந்திரன் படத்தில் நடித்த மா. நா. நம்பியார், சங்கீதா (நடிகை) மற்றும் வி. எஸ். ராகவன் மற்றும் சிலர் புதிய திரைப்படத்திலும் நடித்திருந்தார்கள். இந்தத் திரைப்படம் 1994ல் இந்தியில் கோபி கிருஷ்ணா என்ற பெயரில் சுனில் ஷெட்டியால் எடுக்கப்பட்டது.  

## கதைச் சுருக்கம்

## கதைமாந்தர்கள்
| நடிகர் | பாத்திரம் |
| --- | --- |
| பாக்யராஜ் | ராமு/ வீரசாமி நாயுடு |
| ம. கோ. இராமச்சந்திரன் | ராஜூ (Archive Footage) |
| கௌதமி | ராமுவின் காதலி |
| சில்க் ஸ்மிதா | ராமுவின் மனைவி |
| சங்கீதா | ராஜூ / ராமுவின் அம்மா |
| மா. நா. நம்பியார் | ராஜூ / ராமுவின் அப்பா |
| விஜயகுமார் | நம்பியாரின் பங்குதாரர் / வில்லன் |
| கோவை செந்தில் | } |
# பாஞ்ச் இ அஸர் (திரைப்படம்)



*பாஞ்ச் இ அஸர்*' (ஆங்கிலம்:At Five in the Afternoon, அட் பைவ் இன் தி ஆப்டர்நூன், பாரசீக மொழி: பாஞ்ச் இ அஸர்) ஒரு ஈரானியத் திரைப்படம் ஆகும். இப்படத்தின் கதையை எழுதியவர் மோசன் மக்மால்பஃப் ஆவார். இத்திரைப்படத்தை இயக்கியவர் சமீரா மக்மால்பஃப். இத்திரைப்படமானது தாலிபான்களின் வீழ்ச்சிக்குப் பின் கல்வி கற்க விரும்பும் ஒரு பெண்ணின் கதையைச் சொல்லுகிறது.  
நேட்டோ படைகள் காபூலில் நுழைந்த பிறகு காபூலில் படம் பிடிக்கப்பட்ட முதல் திரைப்படம் இதுவாகும். இத்திரைப்படம் ஈரானிய மற்றும் பிரெஞ்சு கூட்டுத் தயாரிப்பாகும். ஈரானின் மோசன் மக்மால்பஃப் புரொடக்சன்ஸ் நிறுவனமும் பிரான்ஸின் பேக் பிலிம்ஸ் மற்றும் வைல்டு பன்ச் நிறுவனமும் இணைந்து இத்திரைப்படத்தைத் தயாரித்தனர். இத்திரைப்படம் 2003 ஆம் ஆண்டு கான்ஸ் திரைப்பட விழாவில் விருது பெற்றது.  
சமீராவின் தங்கை ஹனா மக்மால்பஃப் *அட் பைவ் இன் தி ஆப்டர்நூன்* திரைப்படம் எடுப்பதை ஒரு ஆவணப்படமாக ''ஜாய் ஆப் மேட்னஸ் (Joy of Madness) எனும் பெயரில் எடுத்தார்.
# சமீரா மக்மால்பஃப்



**சமீரா மக்மால்பஃப்** (Samira Makhmalbaf) ஈரானைச் சார்ந்தவர். இவர் திரைப்பட இயக்குநர், திரைக்கதையாசிரியர் ஆவார்.இவர் பிப்ரவரி 15 ஆம் தியதி 1980 ஆம் ஆண்டு பிறந்தவர். இவர் மோசன் மக்மால்பஃப் அவர்களின் மகள் ஆவார். ஈரானின் புதிய தலைமுறை திரைப்பட இயக்குநர்களில் சமீரா குறிப்பிடத்தக்கவர். இவரது தங்கை ஹனா மக்மால்பஃப் ஆவார்.  

## இளமைப் பருவம்
தனது 14 வது வயதில் பள்ளியை விட்டு விலகி தனது தந்தையுடன் இணைந்து 5 வருடங்கள் திரைப்படங்கள் பற்றித் தெரிந்து கொண்டார். இரண்டு காணொளிகளைத் தயாரித்த பின்னர் தனது 17 ஆம் வயதில் *தி ஆப்பிள்* எனும் திரைப்படத்தை சமீரா இயக்கினார்.  
2000 ஆம் வருடம் மாஸ்கோவில் நடந்த 22 வது சர்வதேச திரைப்பட விழா நடுவர்களுள் ஒருவராகப் பொறுப்பு வகித்தார்.  

## விருதுகள்
- அட் பைவ் இன் தி ஆப்டர்நூன் திரைப்படம் கான்ஸ் திரைப்பட விழாவில் விருது பெற்றது.
- 2001 ஆம் ஆண்டு இவரது *ப்ளாக் போர்ட்ஸ்* திரைப்படம் விருது பெற்றது.
- 2002 ஆம் ஆண்டுயுனெஸ்கோ விருதைப் பெற்றார்.
- *தி கார்டியன்* இதழ் தற்போதைய சிறந்த 40 இயக்குநர்களுள் சமீராவும் ஒருவர் எனக் குறிப்பிட்டது.
# அடுப்பு


**அடுப்பு** என்பது விறகு, நிலக்கரி, சமையல் வாயு போன்ற எரிபொருள்கள் கொண்டு நெருப்பு உண்டாக்கப் பயன்படும் இடமாகும். வீட்டில் சமையல் தேவைகளுக்கும் தொழிற்சாலைகளிலும் இது பயன்படுத்தப்படுகின்றது. காற்று மாசைக் குறைக்க அடுப்புகளின் வடிவமைப்பு தொடர்ந்து மேம்படுத்தப்படுகிறது.  

## சமையல் அடுப்பு
மூன்று கண் அடுப்பு, வாயு அடுப்பு, கனல் அடுப்பு, மண்ணெண்ணெய் அடுப்பு எனப் பல வகையாக சமையல் அடுப்பைப் பிரிக்கலாம். பெரும்பாலும் கிராமங்களில் தமது வேலைகளுக்கு மூன்று கண் அடுப்பையும் நகரங்களில் சமையல்வாயு பயன்படுத்தும் அடுப்புக்களையும் உபயோகிக்கின்றனர்.  

## மேலும் பார்க்க
- இரட்டைச் சூட்டடுப்பு
# வெங்கல் சக்கரை

**சக்கரைச் செட்டியார்**, சென்னையின் மேயராக 1941-1942 வரை இருந்தவர் ஆவார்.சென்னை தொழிலாளர் சங்கத்தை தோற்றுவிப்பதில் முதன்மையாக விளங்கியவர். காங்கிரஸ் கட்சியிலும், பின்னர் நீதிக்கட்சியிலும் உறுப்பினராக இருந்தார்.  

## ஆரம்ப வாழ்க்கை
1878 ஆம் ஆண்டு டிசம்பர் மாதம் 12-ஆம் நாள் சென்னையில் பிறந்தார். இவரது தந்தையார் கேசவலு செட்டியார்; தாயார் ஆண்டாள் அம்மாள். சென்னை கிறித்துவக் கல்லூரி உயர்நிலைப் பள்ளியில் பயின்றார். கிறித்துவக் கல்லூரியில் சேர்ந்து பயின்று பி. ஏ. பட்டம் பெற்றார். கல்லூரியில் படிக்கும் போது கல்லூரி மாணவர் தலைவராகவும் செயல்பட்டார். கிறித்துவ போதனைகளால் கவர்ந்து ஈர்க்கப்பட்ட சக்கரை செட்டியார் கிறித்துவ மதத்தைத் தழுவினார். ஆங்கிலத்தில் புலமை பெற்று விளங்கினாலும், தாய் மொழியாகிய தமிழ் மீது பற்றுக் கொண்டு, தமிழாசிரியர் 'பரிதிமாற் கலைஞரிடம்' தமிழ் பயின்றார். இரண்டு ஆண்டுகள் பெண்கள் பள்ளியொன்றில் ஆசிரியராகப் பணியாற்றினார். பின்னர், 1902 ஆம் ஆண்டு சட்டக்கல்லூரியில் சேர்ந்து பட்டம் பெற்றார். சிறிது காலம் வழக்குரைஞராகப் பணியாற்றினார்.  

## இந்திய விடுதலைப் போராட்டம்
சூரத்தில் 1907ஆம் ஆண்டு நடைபெற்ற காங்கிரஸ் மாநாட்டில், வ.உ.சி, மகாகவி பாரதியார், சுப்பிரமணிய அய்யர் ஆகியோரோடு சென்று கலந்து கொண்டார். இந்த மாநாட்டில்தான், காங்கிரசின் தலைவரைத் தேர்ந்தெடுப்பதில் மிதவாதிகளுக்கும், தீவரவாதிகளுக்கும் கருத்து வேறுபாடு ஏற்பட, திலகரின் தலைமையில் அணிதிரண்ட தீவரவாதிகள் பிரிவினரோடு, சக்கரை செட்டியார் சேர்ந்தார். காந்தியடிகளின் ஒத்துழையாமை இயக்கத்தில் இணைந்தும் பணியாற்றினார். ரௌலட் சட்டத்திற்கு எதிரான போராட்டம், ஜாலியன் வாலாபாக் படுகொலையைக் கண்டித்து நடைபெற்ற போராட்டம், வேல்ஸ் இளவரசர் வருகையைப் புறக்கணிப்பதற்கான போராட்டம் ஆகியவற்றைச் சென்னையில் நடத்துவதில் முக்கிய பங்காற்றினார் சக்கரை செட்டியார். தொழிற்சங்கத் தலைவராகவும் அவர் இருந்ததால், ஒத்துழையாமை இயக்கத்திற்கு ஆதரவாகத் தொழிலாளர்களை அணிதிரட்டினார். பர்மா ஆயில் கம்பெனியைச் சார்ந்த மண்ணெண்ணெய் தொழிலாளர்களின் வேலை நிறுத்தப் போராட்டம் 1927 ஆம் ஆண்டு நடைபெற்றது. அப்போராட்டத்தில் பதினொரு தொழிலாளர்கள் துப்பாக்கிச் சூட்டில் பலியானார்கள். அப்போது, சென்னை மாநகராட்சி உறுப்பினராக சக்கரை செட்டியார் இருந்தார். பாதிக்கப்பட்ட குடும்பங்களுக்கு மாநகராட்சி நிதியிருந்து உதவிகள் வழங்கிட ஏற்பாடு செய்தார்.  
- 
- 1956 ல் சென்னை மாகாண சட்ட மன்றத்தில் தமிழ் ஆட்சி மொழிச் சட்டம் சி.சுப்பிரமணியத்தால் முன் மொழியப்பட்டது. மேலவையில் அதனை ஆதரித்து சக்கரைச் செட்டியார் உரையாற்றினார்.

## இறப்பு
சக்கரை செட்டியார் 1958 ஆம் ஆண்டு ஜூன் மாதம் 14-ஆம் தேதி மறைந்தார்
# கன்னிக் கனியமாதல்

**கன்னிக் கனியமாதல்** (*parthenocarpy*, கன்னிப் பழம் என்பது பொருள்) என்பது இயற்கை மற்றும் செயற்கை முறையில் சூல்வித்து உதவியின்றி பழங்களை உற்பத்தி செய்யத் தூண்டும் முறையாகும். இதனால் பழங்கள் விதையற்றுக் காணப்படும். கன்னிக் கனியமாதல் முறை வெளிபப்டையான விதையற்ற பழங்களை உற்பத்தி செய்தாலும், விதைகள் உண்மையில் சிறியதாக இருக்கும்போது சிதைவுற்றுவிடுகின்றன. கன்னிக் கனியமாதல் முறை இயற்கைளில் மாறுபாடாக எப்போதாவது சிலவேளைகளில் ஏற்படுகிறது. ஆனால் இதன் தாக்கம் ஒவ்வொரு பூவிலும் ஏற்பட்டு, தாவரம் பாலியல்சார் உற்பத்தியை ஏற்படுத்த முடியாதாயினும் தாவர வளர்ச்சி இனப்பெருக்கத்திற்கு உதவலாம்.  


## இதனையும் பார்க்க
- விதையற்ற பழம்
- கன்னிப்பிறப்பு

## வெளியணைப்பு
-
# கனா மக்மால்பஃப்


**கனா மக்மால்பஃப்** (Hana Makhmalbaf) ஈரானைச் சேர்ந்த திரைப்பட இயக்குநர். இவர் செப்டம்பர் மாதம் 3 ஆம் தேதி 1988 ஆம் ஆண்டு பிறந்தார்.  

## குடும்பம்
இவர் ஈரானின் திரைப்பட இயக்குநர் மோசன் மக்மால்பஃபின் மகளும் ஈரானிய இயக்குநர் சமீரா மக்மால்பஃபின்ன் தங்கையும் ஆவார்.  

## திரைப்பட வாழ்க்கை
இவரின் முதல் குறும்படமான *ஜாய் ஆப் மேட்னஸ்* (Joy of Madness) 2003 ஆம் ஆண்டில் வெளியானது. இத்திரைப்படமானது இவரது சகோதரி சமீரா மக்மால்பஃப் இயக்கிய அட் பைவ் இன் தி ஆப்டர்நூன் திரைப்பட உருவாக்கம் பற்றியது. இவரது இளவயது காரணமாக இத்தாலியின் விதிகளின்படி இத்திரைப்படம் வெனிஸ் திரைப்பட விழாவில் பங்கு இயலவில்லை.  

## படைப்புகள்
- *ஜாய் ஆப் மேட்னஸ் *(Joy of Madness)
- *புத்தா கொலாப்ஸ்டு அவுட் ஆப் ஷேம்* (Buddha Collapsed out of Shame)

## விருதுகள்
இவரது முதல் திரைப்படமான *புத்தா கொலாப்ஸ்டு அவுட் ஆப் ஷேம்* (Buddha Collapsed out of Shame) 2007 ஆம் ஆண்டு கனடாவில் விருது பெற்றது. மேலும் இத்திரைப்படத்திற்கு ஸ்பெயினில் நடந்த சான் செபாஸ்டியன் சர்வதேசத் திரைப்பட விழாவில் இரண்டு விருதுகள் கிடைத்தது.  
இவரது இரண்டாவது திரைப்படமான *க்ரீன் டேஸ்* (Green Days) ரொறன்ரோ திரைப்பட விழாவில் திரையிடப்பட்டது.
# புத்தா அசாரம் ஃபொரு ரிக்ட் (திரைப்படம்)


**புத்தா அசாரம் ஃபொரு ரிக்ட்** (ஆங்கிலம்: Buddha Collapsed Out of Shame) 2007-ல் வெளிவந்த ஈரானியத் திரைப்படம் ஆகும். இப்படத்தை இயக்கியவர் கனா மக்மால்பஃப் ஆவார்.  

## திரைப்படம்
இத்திரைப்படத்தின் கதையானது ஆப்கானிஸ்தானில் தாலிபான்களின் வீழ்ச்சிக்குப் பிறகு நடப்பதாக உள்ளது. 5 வயது ஆப்கான் பெண் *பக்தே* (Bakhtay) கல்வி கற்க ஆசைப்பட்டு அதற்காகப் போர், வறுமை மற்றும் ஆணாதிக்கம் ஆகியவற்றைச் சந்திப்பதைப் பற்றிய திரைப்படம் இது.*பக்தே*வாக *நிக்பாகத் நெளருஸ்* (Nikbakht Noruz) நடித்துள்ளார்.  

## விருதுகள்
- புத்தா கொலாப்ஸ்டு அவுட் ஆப் ஷேம் (Buddha Collapsed out of Shame) 2007 ஆம் ஆண்டு கனடாவில் விருது பெற்றது.
- ஸ்பெயினில் நடந்த சான் செபாஸ்டியன் சர்வதேசத் திரைப்பட விழாவில் இரண்டு விருதுகள் கிடைத்தது.
# இலினோர் காட்டன்



**இலினோர் காட்டன்** (Eleanor Catton) (பிறப்பு: 24 செப்டம்பர் 1985) என்பவர் நியூசிலாந்து நாட்டைச் சேர்ந்த புதின எழுத்தாளர் ஆவார். இவரின் தி லுமினரிஸ் என்ற புதினம் 2013ம் ஆண்டிற்கான மான் புக்கர் பரிசைப் பெற்றது.  

## எழுத்துப் பணிகள்
- ''தி ரிகர்சல், என்ற முதல் புதினம் விக்டோரியா பல்கலைக்கழக அச்சகம் வெல்லிங்டன், 2008ல் வெளியானது.
- *தி லுமினர்ஸ்*, கிரந்த புக்ஸ் 2013ல் வெளியானது
- இவரின் சிறுகதைகள் பல நூலாக வெளிவந்துள்ளன.
# விக்கிப்பீடியா:நிர்வாக அணுக்கத்தைத் திரும்பப் பெறுதல்/செய்முறை/வரைவு


:: *குறிப்பு: பின்வரும் செய்முறை கட்டாயப்படுத்தி நிர்வாக அணுக்கத்தைத் திரும்பப் பெறுதலுக்கான செய்முறை ஆகும்.*  

முறையீடுகள் யாரும் எப்பொழுதும் பொதுவில் (எ.கா ஆலமரத்தடி) வைக்கலாம் அது பற்றி உரையாடி நன்முறையில் தீர்க்கலாம். வழக்கமான உள்ளடக்கத்தில் கருத்து வேறுபாடுகள், கொள்கை மீறல்கள் போன்றவற்றை அவ்வவ் கொள்கைகளைக் கொண்டே அணுக வேண்டும். நிர்வாக அணுக்கத்தைத் திரும்பப் பெறுதல் என்பது விக்கியில் மிக மிகக் பாரதூரமான செயற்பாடுகளில் ஈடுபடும் நிர்வாகி மீது எடுக்கப்படும் ஒர் உச்ச கட்ட நடவடிக்கையாக அமையும்.  

## திரும்பப் பெற நியமிக்க முன்னர் முன்னெடுக்கவேண்டிய செயற்பாடுகள்
1. உங்கள் முறையீடுகள் திரும்பப் பெற நியமிக்கக் கூடிய காரணங்கள் அல்லது அவை போன்ற தீவர தன்மையானவையா என்று உறுதிச் செய்து கொள்ளுங்கள். மேலே சுட்டப்பட்டது போன்று கருத்து வேறுபாடுகள், கொள்கை மீறல்கள் போன்றவற்றை அவ்வவ் கொள்கைகளைக் கொண்டே அணுக வேண்டும்.
1. முறையீடுகளைத் தெளிவாக, புறவயமான ஆதாரங்களுடன் ஆவணப்படுத்தி பிற பயனர்களின் அக்கறைக்கு கொண்டு வாருங்கள். உங்கள் ஒவ்வொரு முறையீடுக்கும் தொடர்புடையை நிர்வாகி என்ன பொருத்தமான மாற்று அல்லது பதில் செயற்பாடுகளில் ஈடுபடலாம் என்பதையும் குறித்துக் கொள்ளுங்கள்.
1. உங்கள் முறையீடுகளின் நியாயத் தன்மையை பிற பயனர்களின் கருத்துக்களைக் கேட்டு உறுதி செய்து கொள்ளுங்கள்.
1. தொடர்புடையை நிர்வாகியை அணுகி அவர் விடைபகிர, தகுந்த மாற்று அல்லது பதில் செயற்பாடுகளில் ஈடுபட தக்க கால இடைவெளி கொடுங்கள்.
1. அவர் உங்களுக்கு தக்க பதில் தரவில்லை, மாற்று அல்லது பதில் செயற்பாடுகள் செய்யவில்லை என்றால் பிற நிர்வாகிகளை அணுகி தொடர்புடையை நிர்வாகியிடம் பொருத்தமான மாற்று அல்லது பதில் செயற்பாடுகளைச் செய்ய வேண்டக் கோரலாம். இவர்கள் உங்களின் கோரிக்கைகளில் இருக்கும் நியாப்பாட்டைப் பொறுத்து உங்கள் சிக்கல்களை தீர்க்க உதவலாம்.
1. தொடர்புடைய நிர்வாகியும், நீங்கள் அணுகிய பிற பயனர்கள், அல்லது நிர்வாகிகள் உங்களுக்கு உதவவில்லை என்று நீங்கள் கருத்தினால் திரும்ப்பெற நியமித்தல் செய்முறையை தொடங்கலாம்.

## திரும்பப் பெற நியமிக்கக் கூடிய காரணங்கள்
- நிர்வாக அணுக்கத்தை தொடர்சியாக, ஆவணப்படுத்தப்பட்ட அறிவுறுத்தல்களுக்குப் பின்பும் தவறாகப் பயன்படுத்தல் (எ.கா நீக்கல் கருவி, பயனர்களைத் தடுத்தல்)
- விக்கி இணக்க முடிவுக்கு எதிரான செயற்பாடுகளில் தொடர்ச்சியாக ஈடுபட்டுதல்.
- நிர்வாகி என்று தம்மை அடையாளப்படுத்திக் கொண்டு தொடர்ந்து விக்கிக்கு எதிரான பரப்புரையில் ஈடுபடுதல்.

## திரும்பப் பெற நியமித்தல்

## விக்கிச் சமூகத்திடம் கருத்துக் கோரல்

## முடிவெடுத்தல்
# வழி (ஆங்கிலத் திரைப்படம்)


***வழி*** (***The Way***) என்பது 2010இல் வெளியான ஓர் அமெரிக்க வாழ்க்கைப் பதிவு திரைப்படம் ஆகும். இப்படத்தைப் புகழ்பெற்ற நடிகர் மார்ட்டின் ஷீன் என்பவர் தம் மகன் எமீலியோ எஸ்தேவெஸ் என்பவரோடு இணைந்து உருவாக்கியுள்ளார்.  

எசுப்பானியா நாட்டில் பிரபலமான "சந்தியாகோ திருப்பயணம்" (*Camino de Santiago*) என்பதை அனைவருக்கும் அறிமுகம் செய்வதற்காக இப்படத்தை உருவாக்கியதாக மார்ட்டின் ஷீன் கூறியுள்ளார். இப்படம் மக்களுக்காக, மனித வாழ்வைப் போற்றுவதற்காக உருவாக்கப்பட்டதே தவிர, எதையும் எதிர்ப்பதற்காக அல்ல என்றும் அவர் குறிப்பிட்டுள்ளார். 2003இல் ஒரு திட்டமாகத் தொடங்கப்பட்ட வேளையில் டைலருக்கு வயது 19. கூடவே, டைலரின் பாட்டனாரான மார்ட்டின் ஷீன் அப்போது சந்தியாகு நகருக்குத் திருப்பயணமாகப் போனார். திரைப்படத்தின் துணை இயக்குநராகச் செயல்பட்ட டைலர் சந்தியாகு நகருக்குத் திருப்பயணமாகச் சென்றபோது அவருடைய பாட்டனாரான ஷீனோடு பயணப்பாதையின் முழு தூரத்தையும் வாகனப் பாதையில் கடந்தார். பயண வழியில் அவர் சந்தித்த ஒரு பெண்தான் பின்னர் அவருடைய மனைவி ஆனார். இவ்வாறு டைலருக்கு "வழி" என்னும் திரைப்படம் சொந்த வாழ்வோடு இணைந்த ஓர் அனுபவமாயிற்று.  

திருப்பயணம் முடிந்த பின் ஷீன் தம் மகனோடு "வழி" என்னும் திரைப்படம் உருவாக்குவது பற்றி கலந்துரையாடினார்.  

குறைந்த செலவில் படத்தைத் தயாரிக்கவே ஷீன் எண்ணியிருந்தார். ஆனால் எஸ்தேவெஸ் அவ்வாறு நினைக்கவில்லை. "வழி" என்னும் திரைப்படம் பெரிய அளவில் உருவாகி, மக்களுக்கு ஆழ்ந்த அனுபவத்தை வழங்கவேண்டும் என்ற அவருடைய கருத்தின்படியே படப்பிடிப்பு தொடங்கியது.  

திரைப்படத்தின் முக்கிய காட்சிகளில் ஒன்று, திருப்பயணிகள் சந்தியாகு நகர கோவிலுக்குள் சென்று வழிபாட்டில் கலந்துகொள்வது ஆகும். ஆனால் படப்பிடிப்புக்காகக் கோவிலில் நுழைவதற்கு கோவில் அதிகாரிகளிடமிருந்து அனுமதி உடனே கிடைக்கவில்லை. எஸ்தேவஸ் கடவுள்மீது சுமையைப் போட்டுவிட்டு, மக்களிடம் இறைவேண்டல் செய்யுமாறு கேட்டுக்கொண்டார். அவர் எதிர்பார்த்தபடியே படப்பிடிப்புக்கு ஏற்பாடான நாளுக்கு 48 மணி நேரத்திற்கு முன் அனுமதி கிடைத்தது. கோவிலுக்குள் படப்பிடிப்பும் நிகழ்ந்தது.  

## நடிப்பு

படத்தின் மைய நடிகராக மைக்கிள் டக்ளஸ் அல்லது மெல் கிப்சன் என்பவரை அமர்த்தலாம் என்றுதான் மார்ட்டின் ஷீன் முதலில் ஆலோசனை வழங்கினார். ஆனால் தன் தந்தையாகிய மார்ட்டின் ஷீனுக்கு என்றே தாம் கதைவசனத்தை எழுதியதாக எஸ்தேவெஸ் கூறிவிட்டார்.  

முக்கிய நடிகர்களைத் தவிர, படத்தில் வருகின்ற திருப்பயணிகர் எல்லாருமே உண்மையிலேயே சந்தியாகு நகர் நோக்கித் திருப்பயணம் சென்றுகொண்டிருந்தவர்கள்தாம். ஒரு காட்சியில் புலம் பெயர் மக்கள் தோன்றுவதும் உண்மையாகவே நிகழ்ந்ததே. அம்மக்கள் எசுப்பானியாவின் பூர்கோசு நகரைச் சார்ந்தவர்கள். முதன்முறையாக 2010 செப்டம்பர் மாதம் டொரோன்டோ நகர் பன்னாட்டு திரைப்பட விழாவில் திரையிடப்பட்டது. ஷீனும் எஸ்தேவெசும் பேருந்துப் பயணம் மேற்கொண்டு தம் திரைப்படத்திற்கு அமெரிக்காவிலும் கனடாவின் சில பகுதிகளிலும் விளம்பரம் செய்தார்கள்.  

## வரவு
அமெரிக்காவில் திரையிடப்பட்ட முதல் நாள்களில் $110,418 பிரிந்தது. 2012 பெப்ருவரி அளவில் $4,416,962 மொத்தமாகப் பிரிந்தது.  

## வரவேற்பு
"வழி" திரைப்படத்திற்கு நல்ல வரவேற்பு இருந்தது. "இப்படம் கொஞ்சம் மெதுவாகச் செல்வதாகத் தோன்றலாம். ஆனால் உள்ளத்து உணர்வை நன்முறையில் வெளிக்கொணர்ந்து, விறுவிறுப்பான வாழ்க்கை நிகழ்ச்சிகளோடு இணைத்துச் செல்வதில் வெற்றிகண்டுள்ளது."
# வாய்ஸ் ஆஃப் அமெரிக்கா



**வாய்சு ஆஃப் அமெரிக்கா** - ஐக்கிய அமெரிக்க கூட்டரசுக்கு சொந்தமான ஒரு பன்னாட்டு ஒளிபரப்பு நிறுவனம்.  

அமெரிக்காவின் ஒளிபரப்பு வாரிய ஆளுநர்கள் அமைப்பின் (BBG) கீழ் இயங்கி வரும் இந்நிறுவனம் அமெரிக்காவுக்கு வெளியே 45 மொழிகளில் பல்வேறு வானொலி, தொலைக்காட்சி சேவைகளை வழங்கி வருகிறது.  

வாய்சு ஆஃப் அமெரிக்கா உலகளவில் செய்தி, பிற நிகழ்ச்சிகளை கிழமைதோறும் 1500 மணி நேரம் ஒலி/ஒளிபரப்புவதை ஏறக்குறைய 123 மில்லியன் பார்வையாளர்கள் பார்க்கின்றனர்.  

## மொழிகள்
வாய்ஸ் ஆஃப் அமெரிக்கா தற்போது 45 மொழிகளில் ஒலி/ஒளிபரப்பப்பட்டு வருகின்றன. (தொலைக்காட்சி அலைவரிசைகள் விண்மீன் சின்னத்துடன் அடையாளப்படுத்தப்பட்டுள்ளன):  


## சிறப்பு ஆங்கிலம்

ஆங்கிலம் சரியாக தெரியாதவர்களுக்கு உதவும் வகையில், குறைந்த வேகத்தில் வார்த்தைகளை நன்கு தெளிவாக உச்சரிக்கும் சிறப்பு ஆங்கில (Special English) நிகழ்ச்சிகள் 1959 அக்டோபர் 19-ம் தேதி முதல் ஒலிபரப்பத் தொடங்கியது.  

இந்த முறையில் செய்திகள் வாசிக்கும்போது செய்தி வாசிப்பாளர்கள் வழக்கத்தைவிட குறைந்த வேகத்தில் செய்திகளை படிப்பதோடு கடுமையான சொற்களை தவிர்த்து 1500 அடிப்படை சொற்களை மட்டுமே பயன்படுத்துவர்.  

ஆங்கிலம் பயில்வோருக்கு இந்நிகழ்ச்சி உதவிகரமாக இருக்கும். இந்தியாவில் டிசிட்டல் செட் டாப் பாக்சு மூலம் கேபிள் டி.வி. நிகழ்ச்சிகளை பார்ப்பவர்களுக்கு வாய்சு ஆஃப் அமெரிக்காவின் சிறப்பு ஆங்கில நிகழ்ச்சிகளை தொலைக்காட்சி பெட்டியின் மூலமும் கேட்க முடியும்.
# சாதத் ஹசன் மண்ட்டோ


**சாதத் ஹசன் மண்ட்டோ** (*Saadat Hassan Manto*, 11 மே 1912 – 18 சனவரி 1955) என்பவர் பாக்கித்தானைச் சேர்ந்த உருது மொழி எழுத்தாளர் ஆவார். இவர் சிறுகதைகள், புதினம், கட்டுரைகள், நாடகங்கள் போன்றவற்றை எழுதியுள்ளார்.  

## பிறப்பு மற்றும் ஆரம்ப வாழ்க்கை
சாதத் ஹசன் மண்ட்டோ 1912-ம் ஆண்டு மே மாதம் 11ம் தேதி பஞ்சாப் மாகாணம் லூதியானா மாவட்டம் சாம்ராலா வட்டாரத்தின் பாப்ரோடி கிராமத்தில் பிறந்தவர். காஷ்மீர் முஸ்லிம் குடும்பத்தைச் சார்ந்த இவரது தந்தை அதிகாரத் தோரணையோடு வாழ்ந்தவர். தாயோ மிகவும் இளகிய மனம் படைத்தவர். இரண்டு முரண்பட்ட சக்திகளுக்கிடையில் சிக்கி உருப்பெற்றவர் தான் மண்ட்டோ.உருது இலக்கியத்தில் முத்திரை பதித்த மண்ட்டோ மெட்ரிக் தேர்வில் உருது மொழிப் பாடத்தில் தேர்ச்சியடையவில்லை என்பது வேடிக்கையான உண்மையாகும். ஆங்கிலத்தில் வெளி வந்த ரஷ்ய, ஃபிரெஞ்சு இலக்கியங்களை வாசிப்பதில் மிகுந்த ஆர்வம் கொண்டு செகாவ், மாக்சிம் கார்க்கி, விக்டர் ஹியூகோ, ஆஸ்கர் ஓயில்ட் ஆகியோரின் புதினங்களால் கவரப்பட்டார்.  

## இலக்கியப் பணி
அவரது தொடக்க கால இலக்கியப் பணியானது மொழி பெயர்ப்பாகவே அமைந்தது.1936-ம் ஆண்டு இந்திய முற்போக்கு எழுத்தாளர் சங்கத்தில் உறுப்பினராகச் சேர்ந்தார்.பேச்சு மொழி பஞ்சாபி என்றாலும் இலக்கியத்தை கடைசி வரை உருது மொழியிலேயே படைத்தார்.இந்திய - பாகிஸ்தான் பிரிவினையும் அதையொட்டி நடந்த மரணங்களும் பாலியல் வன்கொடுமைகளும் மண்ட்டோவைத் துடிக்க வைத்தன.  

### படைப்புகள்
22 சிறுகதைத் தொகுப்புகள், ஒரு‍ நாவல், 3 கட்டுரைத் தொகுப்புகளை எழுதியுள்ளார்.  
1936-ல் முதல் சிறுகதைத் தொகுப்பு ‘மண்ட்டோ கி. அப்சானே’ வெளியானது.  

## இறப்பு

1955 - ஜனவரி 18ம் நாள் தனது 42வது வயதில் லாகூரில் மரணமடைந்தார்.
# வார்ப்புரு:Infobox ancient site

}}  
| caption = }  

| image2 = }  
| caption2 = }  

| image3 =  
|lat_deg =  
|lat_min =  
|lat_sec =  
|lat_dir =  
|lon_deg =  
|lon_min =  
|lon_sec =  
|lon_dir =  
|float =  
|mark = Gfi-set01-archaeology-site-red.png  
|label = }}  
| =  
|caption = </>}}  
|width =  
}}</>}}  

| label1 = மாற்றுப் பெயர்  
| class1 = புனைப்பெயர்  
| data1 = }  

| label2 = இருப்பிடம்  
| class2 = label  
| data2 = }  

| label3 = பகுதி  
| class3 = label  
| data3 = }  

| label4 = ஆயத்தொலைகள்  
| data4 =  

| label5 = வகை  
| class5 = category  
| data5 = }  

| label6 = பகுதி  
| data6 = }  

| label7 = நீளம்  
| data7 = }  

| label8 = அகலம்  
| data8 = }  

| label9 = பரப்பளவு  
| data9 = }  

| label10 = உயரம்  
| data10 = }  

| header11 =  

| label12 = கட்டுநர்  
| data12 = }  

| label13 = கட்டுமானப்பொருள்  
| class13 = category  
| data13 = }  

| label14 = கட்டப்பட்டது  
| data14 = }  

| label15 = பயனற்றுப்போனது  
| data15 = }  

| label16 = காலம்  
| data16 = }  

| label17 = கலாச்சாரம்  
| data17 = }  

| label18 = Satellite&nbsp;of  
| data18 = }  

| label19 = Associated&nbsp;with  
| data19 = }  

| label20 = நிகழ்வுகள்  
| data20 = }  

| header21 =  

| label22 = அகழாய்வு தேதிகள்  
| data22 = }  

| label23 = அகழாய்வாளர்  
| data23 = }  

| label24 = நிலை  
| data24 = }  

| label25 = உரிமையாளர்  
| data25 = }  

| label26 = மேலாண்மை  
| data26 = }  

| label27 = பொது அனுமதி  
| data27 = }  

| label28 = இணையத்தளம்  
| data28 = }  

| data29 =  

| data30 =  

| belowstyle = font-weight:lighter; font-size:smaller  
| below = }  

}}<noinclude>  

</noinclude>
# அருணாசல தேசிகர்



**அருணாசல தேசிகர்** இலங்கையின் சைவ சித்தாந்த வளர்ச்சியில் பெரும் பங்கு வகித்த அறிஞராவார். இவர் கிழக்கிலங்கையின் மட்டக்களப்பு மாவட்டத்தில் பிறந்தார். புளியந்தீவு எனும் இடத்தில் பிறந்தார்.  

## வாழ்க்கைக் குறிப்பு
### தோற்றம்
காசிநாத சாஸ்திரியார் - சின்னப்பிள்ளை அம்மையார் என்போரின் மகனாவார். இவருக்கு தேசிகமணி, சைவமெயப்போதகர், சைவசித்தாந்தமணி முதலான பெயர்களும் உள்ளன.  

### எழுத்தாளர்
#### எழுதிய நூல்கள்
இளமைக் காலந்தொட்டே ஆசிரியப் பணியிலும், சொற்பொழிவுகள் செய்வதிலும் ஈடுபட்ட போதிலும் தமது 60 வயதின் பின்னரேயே நூல்களை எழுதுவதில் ஈடுபட்டார். அவ்வாறு பன்னிரண்டு நூல்கள் இவரால் எழுதப்பட்டவை ஆகும்.  
1. சைவசமய ஆரம்ப போதினி - 1962
1. சைவசமய இளைஞர் போதினி - 1958
1. இந்து மாணவர் பக்திப் பாடல் பாமணி மாலை - 1961
1. இந்து சமய மாத மகத்துவ மான்மியம் - 1960
1. சைவ இலக்கிய கதாமஞ்சரி - 1964
1. சைவசமய சிந்தாமணி - 1960
1. சித்தாந்த சிரோன்மணி
1. மெய்ஞான தீபம்
1. சர்வஞானோத்தராகம சாரசங்கிரகம்
1. அருட்பாத் திரட்டும் அரும்பெரும் பாக்களும்
1. விநாயக மகத்துவ நுட்பமும் புளியநகர் ஸ்ரீ சித்திவிக்னேசுவர ஆலய மான்மியமும் - 1968
1. முருகன் மகத்துவ நுட்பம்
இப்பன்னிரு நூல்களும் சைவசமயக் களஞ்சியம் எனப்படுகின்றன.  

#### ஆய்வுக் கட்டுரை எழுதுதல்
## தேசிகமணியும் இராமகிருஷ்ண சங்கமும்
## நிறைவு
# தௌண்டியா கேரா தங்கப் புதையல் சோதனை



**தௌண்டியா கேரா தங்கப் புதையல் சோதனை** உத்தரப் பிரதேசம் மாநில உன்னோ மாவட்டத்தில் சங்கரம்பூர்(பழைய பெயர் தௌண்டியா கேரா) கிராமத்தில் 2013ம் ஆண்டு நடைபெற்றது. சோபன் சர்க்கார் என்ற சாதுவின் கனவில் 1000 டன் மதிப்புள்ள தங்கம் ராஜா ராவ் ராம் பக்சிங் கோட்டையில் இருப்பதாகக் கண்டார் என்று கூறப்படுகிறது.அவர் நேராக இந்தியத் தொல்லியல் ஆய்வகத்திடம் செல்லாமல் , மத்திய அமைச்சர் சரண் தாஸ் மஹந்தை அனுகினார் . அதன் பிறகு சுரங்கத்துறை அமைச்சகம் மற்றும் இந்தியத் தொல்லியல் ஆய்வகம் ஆகிய அமைப்புகளுக்குத் தகவல் அனுப்பப்பட்டு அவற்றின் ஒப்புதலுடன் 18 அக்டோபர் 2013ல் அகழாய்வுகள் தொடங்கப்பட்டன.  

## தௌண்டியா கேராவின் வரலாறு
தௌண்டியா கேரா கிராமம் ஒரு பழமையான பகுதியாகும். இந்தியத் தொல்லியல் ஆய்வக நிறுவனர் சர் அலெக்சாண்டர் கன்னிங்காம் என்பவரால் தௌண்டியா கேரா மற்றும் ஹயமுக ஆகிய தொல்லியல் இடங்கள் கண்டுபிடிக்கப்பட்டது. ஏழாம் நூற்றாண்டில் சீனப் பயணியான சுவான்சாங் ஹயமுக பகுதிக்கு வந்து ஐந்து புத்தக் கோவில்களின் பட்டியல்களையும் ஆயிரக்கணக்கான புத்தப் பாடசாலைகளையும் பதிவுசெய்துள்ளார். கன்னிங்காம் கூற்றின் படி தௌண்டியா கேரா பகுதி பழைய இந்து போராளி சமூகமான பைஸ் ராஜபுத்திரர்களின் தலை நகரமாக இருந்துள்ளது  

## அகழாய்வு
18 அக்டோபர் 2013 அன்று 12 சிறிய குழுக்களுடன் இந்தியத் தொல்லியல் ஆய்வகம் அகழாய்வுகளை நடத்தத் தொடங்கியது. இந்திய ஊடகங்களின் கவனம் ஒரே நாளில் இக்கோட்டைக்கும், இப்பகுதிக்கும் கிடைத்துள்ளது. மேலும் அகழாய்வுகளைக் காணப் பலர் இங்கு கூடுகின்றார்கள் இப் பணியை நீதிமன்றம் கண்காணிக்க கோரி தொடுக்கப்பட்ட பொதுநலன் வழக்கில் உச்சநீதிமன்றம் உடனடியாக எந்த முடிவையும் எடுக்க இயலாது என்று கூறியது. அகழ்வாய்வின்படி, 2013 அக்டோபர் 27-ம் தேதி வரை சுமார் 4000 கோடி இந்திய ரூபாய் மதிப்புள்ள தங்கம் மற்றும் கனிமங்கள் இருப்பதாக நம்பப்படுகிறது.
# மிதவை (புதினம்)



**மிதவை** என்பது எழுத்தாளர் நாஞ்சில் நாடன் எழுதிய புதினம் ஆகும். இந்நூலின் முதற்பதிப்பு 1986-ல் அன்னம் பதிப்பகத்தாரின் வெளியீடாக வந்தது. இந்நாவலின் முகப்பு அட்டை ஓவியம் வரைந்தவர் ஓவியர் ஜீவா.  

## முன்னுரையில்

இந்நூலுக்கான முன்னுரையில் நாஞ்சில் நாடன்,  
<p> "தமிழ் நாவல் உலகில் வரலாறும் ஆன்மீகமும் தத்துவங்களும் வெகுவாக ஆட்சி செய்யும் நிலையில் எனது நாவல்கள் ஆன்ம,  
சமூக, பொருளாதார, அரசியல் விடுதலைகளைப் பெற்றுத் தரும் வல்லமை கொண்டவை அல்ல. கும்பி கொதித்தவனுக்கு சோறு  
வடித்த கஞ்சித் தண்ணீரில் தேங்காய் துருவிப் போட்டு, தேங்காய் சிரட்டையில் ஊற்றி கருப்புக் கட்டியைக் கடித்துக் கொண்டு  
கொதிக்கக் கொதிக்க உறிஞ்சத் தருவதைப்போல"</p>என்கிறார்.  

## பின்னட்டைக் குறிப்புகள்
இந்நாவல் பற்றிய எழுத்தாளர் நகுலனின் கருத்து பின்னட்டையில் ஆங்கிலத்தில் வெளியாகியுள்ளது. அதில்,  
<p> Midhavai is a well constructed work which has added to Nanjil Nadan's artistic effectiveness, they accent a felt experience.  
It may be noticed though he is not concerned with the complexity in the fictional form, the distinctive feature of modernity,  
his novel does not pay in its effectiveness. </p>எனக் குறிப்பிடுகிறார்.
# வெற்றி முழக்கம் (புதினம்)



**வெற்றி முழக்கம்** எனும் இந்நூல் நா.பார்த்தசாரதியால் எழுதப்பட்டது ஆகும். 320 பக்கங்கள் கொண்ட இந்நூல் ஸ்ரீசெண்பகா பதிப்பகத்தாரால் வெளியிடப்பட்டுள்ளது. முதற்பதிப்பு 1961-ல் வெளிவந்தது. பாஸ்கர கவியின் சொப்பன வாசவதத்தா, கொங்குவேளின் பெருங்கதை மற்றும் உ.வே.சா. ஐயரவர்கள் எழுதியுள்ள உதயணன் சரிதச் சுருக்கம் ஆகியவற்றை தழுவி இந்நூல் எழுதப்பட்டுள்ளது.  
## முன்னுரை
நா.பார்த்தசாரதி எழுதிய முன்னுரையில்,  
:உலக வாழ்க்கையில் பற்றுகள் குறைந்து, மனத்தையும் ஆசைகளையும் வெற்றி கொள்வதுதான் மெய்யான வெற்றி  
:என்று அவர்கள் இந்தக் காப்பியத்தின் இறுதியில் உணர்வதாக வருகிறது. இந்த இரண்டு வகை நோக்கிலும் இந்த  
:நூலுக்கு, 'வெற்றி முழக்கம்' என்று பேர் வைத்தது பொருத்தமானதுதான். மூன்றாவதாக இந்தக் கதையில் வரும்  
:அரசியல் வல்லுனனாகிய யூகி, எல்லாப் பிரச்சனைகளையும் மனத்தினாலேயே வென்று நிற்கிறான் என்பதும் ஒன்று.  
என்கிறார்.
# சிம்பொனி 5 (பீத்தோவன்)



**சிம்பொனி 5** இசைக் குறிப்புகள் பீத்தோவனால் 1804 முதல் 1808 வரையிலான காலகட்டத்தில் எழுதப்பட்டவை. செவ்வியல் இசையில் சிம்பொனி 5 மிகவும் பிரபலமான ஒன்றாகும். மேலும் அடிக்கடி இசைக்கப்படும் இசைக்குறிப்பும் ஆகும். முதலில் 1808-ல் வியென்னாவில் இக்குறிப்பு இசைக்கப்பட்டது.  

## திரைப்படத்தில்
ஈரானிய திரைப்பட இயக்குநர் மோசன் மக்மால்பஃப் தனது தி சைலன்சு திரைப்படத்தின் இறுதிக் காட்சியில் இதைப் பயன்படுத்தியுள்ளார். இத்திரைப்படத்தில் பயன்படுத்தப்பட்ட பீத்தோவனின் சிம்பொனி 5 ன் சிறு பகுதி  
சிம்பொனி 5 இசைக்கோவையின் சிறு பகுதி <score>{\clef treble \key c \minor \time 2/4 {r8 g'8 [ g'8 g'8 ] | ees'2\fermata | r8 f'8 [ f'8 f'8 ] | d'2 ( | d'2\fermata ) | } }</score>  

## சிம்பொனி 5 இசை
சிம்பொனி 5 முழு இசையும் நான்கு குறிப்புகளாகக் கொண்டது. அவை கீழே கொடுக்கப்பட்டுள்ளது.
# மூன்றாம் பவுல் (திருத்தந்தை)


அலெக்சாண்டார் பெர்னேஸ் என்பவரை, 1534 நவம்பர் 3- ஆம் நாளில் புதிய பாப்புவாகத் தேர்ந்தெடுத்தனர். இவர் தமது இருபதாவது வயதிலேயே கர்தினாலக பணியாற்றியவர். பாப்புவானபோது வயது 60. இவரது வாழ்க்கை உலகார்ந்தது. பாப்பு என்பதைவிட, ஒர் அரசராகவே ஆளுகை புரிந்தார் பவுல்! ஜெர்மானியப் பேரரசரின் உதவியுடன் ஒரு பொது சங்கத்தைக் கூட்டினார். **திரிதெந்தீன் பொதுச்சங்கம்** என்று நாம் அழைக்கும் அந்த சங்கம், 1545 டிசம்பர் 14-ல் ஆஸ்திரியாவில், திரிதெந்து நகரில் கூடியது இந்தப் பொது சங்கம் 1563 வரை நீடித்தது. இந்த பொதுச் சங்கத்தில் தான் சீர்திருத்த சபையினைருக்கு எதிர்ப்பு - திருச்சபைச் சீர்திருத்தம் என்ற கோட்பாடுகள் வரையறுக்கப்பட்டன.  
பொதுச் சங்கம் நடைபெற்றுக் கொண்டிருக்கும்போதே, 1549 நவம்பர் 10ல் உரோமையில் காலமானார்
# மூன்றாம் ஜூலியுஸ் (திருத்தந்தை)



புதிய பாப்புவைத் தேர்ந்தெடுக்க, கர்தினால்களுக்கு பத்து வாரம் தேவைப்பட்டன. இங்கிலாந்து கர்தினாலான **ரெஜினால்ட் போல்** என்பவரை புதிய பாப்புவாக தேர்ந்தெடுக்க விரும்பினர்.  
ஆனால் அவர் மிகுந்த தாழ்மையுடன், தம்மைப் பாப்புவாக தேர்தெடுக்க வேண்டாம் என்று கேட்டுக் கொண்டார். எனவே, இத்தாலிய கர்தினால் **ஜான் மோன்டி** என்பவரை புதிய பாப்புவாகத் தேர்தெடுத்தனர். 1550 பிப்ரவரி 22இல் பணியேற்றபோது, **மூன்றாம் ஜீலியஸ்** என்று பெயர் சூடிக்கொண்டார்.  

அரசன் 8-ஆம் ஹென்றி இறந்தபின், அவரின் மகள் மேரி, இங்கிலாந்தின் அரசியானார். கேண்டர்பரியின் பேராயராக கர்தினால் **போல்** ஐ பாப்பு நியமித்தார். இவர்தான் கேண்ட்ர்பரியின் கடைசி பேராயர். இங்கிலாந்து திருச்சபையில் ஏற்பட்ட பிளவினால் புதிதாக உருவான **'புரொட்டஸ்டான்ட்**' என்ற பிரிவினைச் சபையையும் கத்தோலிக்கத் திருசபையையும், இவரால் சமரசப்படுத்த முடியவில்லை.  

எதையும் சாதிக்க முடியாத நிலையில், ஐந்தாண்டுப் பணிப் பொறுப்பிற்குப்பின் 1555 மார்ச் 25ல் ஜீலியஸ் பாப்பு காலமானார்
# இரண்டாம் மர்செல்லுஸ் (திருத்தந்தை)



புதிய பாப்புவாக 1555ல் மார்செலஸ் தேர்ந்தெடுக்கப்பட்டார். இவரின் தேர்வில் அனைவரும் மகிழ்ச்சியடைந்தனர். திருசபையில் ஏற்பட்டுள்ள பிரச்சனைகள், நெருக்கடிகளைச் சமாளித்து புத்துயிர் ஊட்டக்கூடிய துடிப்புள்ள இவரைப் போன்ற ஒருவருக்குதான் திருசபைக் காத்திருந்தது. **'திருத்தந்தையர்களின் வரலாற்றில் மிகவும் உன்னதமான பாப்பு**' என்று இவர் போற்றப்பட்டார். ஆனால் துரதிஷ்டவசமாக, பணிப் பொறுப்பேற்ற **22 நாள்களுக்குள்**, 1555 மே மாதம் முதல் நாள் இறைபதம் சேர்ந்தார்
# ஆதி (நடிகர்)



**ஆதி** (பிறப்பு: டிசம்பர் 14, 1982) இந்திய திரைப்பட நடிகராவார். இவர் பெரும்பாலும் தமிழ் மற்றும் தெலுங்குத் திரைப்படங்களிலும் நடிக்கின்றார்.  

தமிழ்த் திரைப்பட உலகில் மிருகம் படத்தின் மூலம் அறிமுகமானார். பின்பு ஷங்கரின் தயாரிப்பில் உருவான ஈரம் படம் புகழைத் தேடித்தந்தது.  

## திரைப்படங்கள்
| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2006 | *ஒக்க விசித்திரம் (திரைப்படம்)* | பலராம் | தெலுங்கு |  |
| 2007 | *மிருகம் (திரைப்படம்)* | அய்யனார் | தமிழ் | பரிந்துரை - விஜய் விருதுகள் (சிறந்த அறிமுக நடிகர்) |
| 2009 | *ஈரம் (திரைப்படம்)* | வாசுதேவன் | தமிழ் |  |
| 2010 | *அய்யனார்* | பிரபா /அய்யனார் | தமிழ் |  |
| 2011 | *ஆடு புலி (திரைப்படம்)* | இதயக்கனி | தமிழ் |  |
| 2012 | *அரவான் (திரைப்படம்)* | வரிபுலி / சின்னான் | தமிழ் |  |
| 2013 | *குண்டல்ல கோதாரி* | மாலி | தெலுங்கு |  |
| 2013 | *மறந்தேன் மன்னித்தேன்* | தமிழ் |  |  |
| 2013 | *கோச்சடையான் (திரைப்படம்)* | தமிழ் | Post-production |  |
| 2013 | *யாகாவாராயினும் நாகாக்க* | தமிழ் | படபிடிப்பில் | } |
# அலை எண்

**அலை எண்** (Wave number) என்பது ஒரு மீட்டரில் காணப்படும் அலைகளின் மொத்த எண்ணிக்கை ஆகும். மின்காந்த அலைகளின் திசைவேகம்,  

C = νλ ஆகும்.  

இங்கு λ என்பது அலை நீளமாகும். இதன் அலகு m<sup>−1</sup> என்று கொடுக்கப்படுகிறது. ν என்பது அதிர்வெண்ணாகும். எனவே 1/λ என்பது ஒரு மீட்டரில் உள்ள அலைகளின் எண்ணாகும். இது ν <sup>−1</sup> என்று எழுதலாம்.  

E = hν. எனவே E ஃபோட்டானின் ஆற்றலைக் குறிக்கும்.  

E = hc/λ.  

இதுவே E= hcν<sup>−1</sup> ஆகும்.  

இச்சமன்பாடு, ஒளியனின் ஆற்றல், பிளாங்க் மாறிலி, அலை எண் இவைகளுக்குள்ள தொடர்பினைக் காட்டுகிறது.
# எக்ஸ்எம்எம்-நியூட்டன்


**எக்ஸ்எம்எம்-நியூட்டன்** (*XMM-Newton*), அல்லது **எக்சு-கதிர் பலகண்ணாடி திட்டம் - நியூட்டன்** (*X-ray Multi-Mirror Mission - Newton*) என்பது சுற்றுப் பாதையில் சுழலும் ஒரு எக்சு-கதிர் வான் ஆய்வுக்கூடம் ஆகும். *ஆரியான் 5* ராக்கட் ஒன்றின் மூலம் 1999 டிசம்பர் இல் ஐரோப்பிய விண்வெளி நிறுவனம் (ESA) இதனை ஏவியது. இந்த செயற்கைக்கோள் ஐசாக் நியூட்டனைச் சிறப்பிக்கும் பொருட்டு அவருடைய பெயரால் அழைக்கப்படுகிறது.  

ஆரம்பத்தில் இது *மிகை உற்பத்தி எக்ஸ்ரே நிறமாலை திட்டம்* (High Throughput X-ray Spectroscopy Mission) என்று அழைக்கப்பட்டது. 40° இல் ஒரு விசித்திரமான 48 மணி நீள்வட்டப் பாதையில் இது நிலை நிறுத்தப்பட்டுள்ளது. இதன் புவிச்சேய்மைநிலை சுமார் 114,000 கி.மீ. (71,000 மைல்) ஆகவும் அண்மைப்புள்ளி வெறும் 7000 கி.மீ. (4,300 மைல்) ஆகவும் உள்ளது.  

இந்த செய்மதி 3,800 கிலோ கிராம்கள் எடை கொண்டது(8,400 பவுண்டுகள்). 10 மீட்டர் (33 அடி) நீளமும் சூரிய மின் தகடுகள் நீட்டப்பட்டால் 16 மீட்டர் (52 அடி) அகலமும் உடையது. இச் செய்மதியில் மூன்று எக்ஸ்-கதிர் தொலைநோக்கிகள் இருக்கின்றன. இவை மீடியா லாரியோ என்கிற இத்தாலிய நிறுவனத்தால் வடிவமைக்கப்பட்டவை. இவை ஒவ்வொன்றிலும் 58 வோல்டர்-வகை குவிக்கப்பட்ட கண்ணாடிகள் இருக்கின்றன. இவற்றின் மொத சேகரிப்பு பரப்பு 4,300 சென்டிமீட்டர் அடுக்கு ரெண்டு ஆகும். இந்த மூன்று ஐரோப்பிய ஒளித்துகள் படமாக்கு கருவிகளும்(EPIC) சக்தி எல்லை 0.2 கேவ்லிருந்து 12 கேவ் வரை படம்பிடிக்கும் சக்தி கொண்டவை. இவற்றை தவிர இச்செய்மதியில் இரண்டு துருவும் அலைகருவிகளும் (grating spectrometers) உள்ளன. இவை ~2 கேவ்விற்கும் கீழ் உணர்வுதன்மை கொண்டவை. மேலும் 30 சென்டிமீட்டர்(12 இஞ்சுகள்) ஆரத்தில் ரிட்சே செரிடியன் ஒளி/புறஊதாக்கதிர்கள் தொலைநோக்கி ஒன்றும் உண்டு இந்த செய்மதியில்.  

இத்திட்டம் 1984ஆம் ஆண்டு முன்மொழியப்பட்டு 1985ஆம் ஆண்டு ஒப்புதல் அளிக்கப்பட்டது. 1993 ஆண்டு ஒரு திட்டக் குழு அமைக்கப்பட்டது. 1996ஆம் ஆண்டு ஒரு தயாரிப்பு பணிகள் துவக்கப் பட்டன. இந்த செய்மதி 1997ஆம் ஆண்டு மார்ச்சு மாதம் உருவாக்கப்பட்டு 1999ஆம் ஆண்டு செம்படம்பர் வரை சோதித்துப் பார்க்கப்பட்டது.
# மிருகம் (திரைப்படம்)



**மிருகம்** திரைப்படம் சாமி இயக்கிய தமிழ்த் திரைப்படமாகும். இத்திரைப்படத்தில் ஆதி கதாநாயகனாக நடித்தார். அவருக்கு இணையாக பத்மபிரியா ஜானகிராமன் நடித்தார்.  

இப்படத்தின் தயாரிப்பாளர் கார்த்திகேயன் ஆவார்.  

## சர்ச்சை
இத்திரைப்படத்தின் படப்பிடிப்பில் இயக்குநர் சாமி நடிகை பத்மபிரியாவை அறைந்துவிட்டதாக கூறப்பட்டது. அதன் காரணமாக இயக்குனருக்கு ஓராண்டு காலம் திரைப்படத்தினை இயக்க தடைவிதிக்கப்படாலும், இரு தரப்பும் சமாதானமாகி திரைப்படம் குறித்த நேரத்தில் வெளி வந்தது.  

## விமர்சனம்
ஆனந்த விகடன் வார இதழில் எழுதிய விமர்சனத்தில் "எய்ட்ஸ் நோயின் கொடூர பக்கங்களை வெளிச்சமிடுவதுதான் இயக்குநரின் நோக்கம் என்றால், பின்பாதி பகீர் காட்சிகளே அதற்குப் போதும்! முன்பாதி காட்சிகளின் நோக்கம் வேறெதுவோ என்றே எண்ணத் தோன்றுகிறது. இல்லாவிட்டால், இது செல்லமான மிருகம்தான்!" என்று எழுதி மதிப்பெண்களை வழங்கினர்.
# டைம் ஆப் லவ் (திரைப்படம்)


**நோபட் இ அசிகி/டைம் ஆப் லவ்** (பாரசீக மொழி: نوبت عاشقي‎ ஆங்கிலம்:Time of Love) என்ற திரைப்படம் 1990 ல் வெளிவந்தது. ஈரானிய இயக்குநர் மோசன் மக்மால்பஃப் அவர்கள் இயக்கிய திரைப்படம் இது. இத்திரைப்படத்திற்கான கதை மோசன் மக்மால்பஃப் எழுதியது. இத்திரைப்படம் மூன்று பகுதிகளைக் கொண்டது. மூன்று பகுதிகளும் கிட்டத்தட்ட ஒரே கதையமைப்பை ஒத்தது. இந்த‌ ஈரானியத் திரைப்படம் துருக்கி மற்றும் இஸ்தான்புல் ஆகிய இடங்களில் படமாக்கப்பட்டது. இத்திரைப்படத்தின் வசனங்கள் துருக்கிய மற்றும் பாரசீக மொழியில் இருக்கும். இத்திரைப்படம் 1995 ஆம் ஆண்டு கான்ஸ் திரைப்பட விழாவில் திரையிடப்பட்டது.  

## கதை
ஒரே திரைப்படம் மூன்று பகுதிகளை அடக்கியது. அதே நடிகர்கள் அதே கதாப்பாத்திரம். குசால் என்ற ஒரு பெண்ணும், இரண்டு இளவயது ஆண்களும் என இத்திரைப்படத்தில் மூன்று முக்கிய கதாப்பாத்திரங்கள். இரு ஆண்களில் ஒருவர் கறுப்பு முடியும், மற்றொருவர் செம்பட்டை முடியும் உடையவர். இத்திரைப்படத்தின் ஒவ்வொரு பகுதியிலும் குஸால் இந்த இரு இளைஞர்களில் ஒருவரை மணக்கிறார்; மற்றொருவருடன் ரகசியக் காதலில் இருக்கிறார். இத்திரைப்படத்தில் வரும் ஒரு கிழவர் ஒவ்வொருமுறையும் அந்தப் பெண்ணின் தகாத உறவை அறிந்தவராக இருக்கிறார். மேலும் அப்பெண்ணின் கணவனிடம் அந்த விஷயத்தைச் சொல்கிறார்.  

## நடிகர்கள்
- ஷிவா கிரீட் (Shiva Gered)
- அப்துர் ரஹ்மான் பாலே (Abdurrahman Palay)
- மெண்டிரஸ் சமான்சிலர் (Menderes Samancilar)
- அகன் துனுஜ் (Aken Tunj)
## வெளி இணைப்புக‌ள்
- இணைய‌த‌ள‌ம்
- நோபட் இ அசிகி
# தி சைக்கிளிச்டு (திரைப்படம்)

**பைசைக்கிளிரான்/ தி சைக்கிளிச்டு** (ஆங்கிலம்:The Cyclist, பாரசீக மொழி:بايسيكل‏ران) என்ற திரைப்படம் 1987 ல் வெளிவந்தது. ஈரானிய இயக்குநர் மோசன் மக்மால்பஃப் அவர்கள் இயக்கிய திரைப்படம் இது.  
## கதை
மரண‌த்தருவாயில் இருக்கும் தன் மனைவியின் அறுவை சிகிட்சைக்குப் பணம் வேண்டி ஈரானில் வசிக்கும் ஆப்கான் அகதி ஒருவர் அங்குள்ள ஒரு சதுக்கத்தில் 7 இரவுகள் 7 பகல்கள் இடைவிடாது மிதிவண்டியை ஓட்டுகிறார். ஆப்கான் அகதிகள் ஈரானில் துயரப்படுவதையும் அவரர்களால் இச்சிக்கல்களிலிருந்து மீள முடியாது எனவும் இத்திரைப்படத்தைப் பற்றி விமரிசகர் ஒருவர் குறிப்பிடுகிறார்.  

## விருது
ஹவாய் திரைப்பட விழாவில் இத்திரைப்படம் விருது பெற்றது.
# தி ஆக்டர் (திரைப்படம்)



**கோனர்பிச்சே/ ஆக்டர்** (*The Actor*, பாரசீக மொழி:هنرپیشه) 1993-இல் வெளிவந்த ஈரானியத் திரைப்படம் ஆகும். இப்படத்தை இயக்கியவர் மோசன் மக்மால்பஃப் ஆவார்.  

## கதை
மிகச்சிறந்த‌ நடிகராக வேன்டும் என்ற கனவுடன் இருக்கும் ஒருவர் தன் வாழ்வின் துன்பங்களுடன் போராடுவது இத்திரைப்படத்தின் கதை ஆகும்.  

## நடிகர்கள்
- அக்பர் அப்டி
- பாத்திமா மொடாமத் அரியா
- மஹாயா பெட்ரோசியான்
# வாகர்சபாத்



**வாகர்சபாத்** (ஆர்மேனியம்: Վաղարշապատ ஆங்கிலம்:Vagharshapat), பொதுவாக **எச்மியாட்சின்** (ஆர்மேனியம்: Էջմիածին) என்று அழைப்பர். இது ஆர்மீனியாவின் நான்காம் பெரிய நகரம் ஆகும். ஆர்மீனியாவின் வரலாறு மிக்க நகரங்களுள் இதுவும் ஒன்றாகும். இது ஆர்மேனியர்களின் ஆன்மீக நடுவங்களில் ஒன்றாகும். இந்நகரம் ஆர்மவிர் மாகாணத்திலேயே பெரும் மக்கட்தொகை கொண்டதாகும்.  

## அடையாளங்கள்
### எச்மியாட்சின் தலைக்கோயில்
எச்மியாட்சின் தலைக்கோயில் வரலாற்று சிறப்புமிக்கது.
# முதலக்கம்பட்டி

தமிழகத்தின் தேனி மாவட்டம், பெரியகுளம் ஒன்றியத்தில் உள்ள முதலக்கம்பட்டி ஊராட்சி. இந்த ஊராட்சியில் வைகை அணை உள்ளது.  

## வரலாறு
பண்டைய காலத்தில் முதலக்கம்பட்டியில் கள்ளிச்செடிகளும், மரங்களும் அடர்;ந்து காணப்பட்ட பகுதியாகும். அப்போது முயல் வேட்டைக்குச் சென்ற காமு என்பவர் அந்தப்பகுதியில் புலியை கண்டார். உடனே அந்த புலியை கொன்று அந்தப்பகுதியில் குடியேறினார். (புலிக்கு தெலுங்கில் முதவா என்று பெயர்) அந்தப் பகுதியை சுத்தம் செய்து அங்கேயே காமு என்பவரும் அவருடைய உறவினர்களும் குடியேறி உள்ளார்கள். புலியைக் கொன்றதால் காமு நாயக்கரை முதவா காமு நாயக்கர் என்று அழைத்தனர். முதவா காமு நாயக்கருக்கு பெண் கொடுத்தவர் பெண்ணுக்கு துணைக்கு அனுப்ப ஆள் இல்லாததால் ஊர்காவலன் என்னும் காவல்தெய்வத்தை பெண்ணுக்கு காவலாக அனுப்பி வைத்துள்ளார். மேற்கண்ட காவல்தெய்வமான ஊர்காவலன் அந்தப்பகுதி பெண்களுக்கு ஆற்றிலிருந்து தண்ணீர் எடுத்து வருவது, சிறு குழந்தைகளுடன் விளையாடுவது போன்ற வேலைகளை செய்து வந்ததாக செவி வழிச்செய்தி இப்பகுதி மக்களால் நம்பப்பட்டு வருகிறது. தவறு செய்தால் இவர் தண்டனை தருவார் என்று நம்புகின்றனர்.
# புறநகர் மறைமாவட்டங்கள்

**புறநகர் மறைமாவட்டங்கள்** என்பது உரோமை நகரின் அருகே புறநகர் பகுதியில் அமைந்துள்ள ஏழு மறைமாவட்டங்களைக் குறிக்கும். இம்மறைமாவட்டங்களின் பட்டம் சார்ந்த ஆயர்களும், உரோமைத் தலைமைக்குருவால் கர்தினால் குழாமின் உறுப்பினர்களாக்கப்பட்ட கீழைச் சபைகளின் மறைமுதுவர்களும் மட்டுமே கர்தினால் குழாமின் மிக உயரிய அணியான *ஆயர்கள் அணி*யினை சேர்ந்தவர்கள் ஆவர்.  

இம்மறைமாவட்டங்களின் எல்லைகளும் பெயர்களும் காலப்போக்கில் மாறுபட்டாலும் தற்போது பின்வருவன புறநகர் மறைமாவட்டங்கள் என கருதப்படுகின்றது:  
- ஒஸ்தியா மறைமாவட்டம் (1150 முதல் இம்மறைமாவட்டத்தின் உரிமைத் தகுதி கர்தினால் குழு முதல்வருக்கு உறியது)
- வெல்லட்ரி-செக்னி மறைமாவட்டம்
- போர்தோ-சாந்தா ரூஃபினா மறைமாவட்டம்
- ஃபிரஸ்காதி மறைமாவட்டம்
- பாலெஸ்திரினா மறைமாவட்டம்
- அல்பானோ மறைமாவட்டம்
- சபீனா-போகியோ மிர்தேதோ மறைமாவட்டம்

கர்தினால் குழு முதல்வர் ஏற்கனவே தாம் கொண்டுள்ள மற்றொரு ஆலயத்தின் உரிமைத் தகுதியுடன், ஒஸ்தியா மறைமாவட்டத்தின் உரிமைத் தகுதியைக் கொண்டுள்ளார். 1914 வரை, கர்தினால் குழு முதல்வர் தாம் கொண்டுள்ள ஆலயத்தின் உரிமைத் தகுதிக்கு பதிலாக ஒஸ்தியா மற்றும் வெல்லட்ரி மறைமாவட்டத்தின் உரிமைத் தகுதியை பெற்றார். ஆயினும் 1914இல் ஒஸ்தியா மற்றும் வெல்லட்ரி இரண்டாக பிரிக்கப்பட்டது.  

திருத்தந்தைக்கு அவரது பணிகளில் உதவுவது இக்கர்தினால் ஆயர்களின் பெரும் பணியாதலால், இவர்கள் தங்கள் மறைமாவட்டத்தை ஒரு துணை ஆயரால் ஆட்சிசெய்வது ஒரு காலத்தில் வழக்கில் இருந்தது. குறிப்பாக ஒஸ்தியா மற்றும் வெல்லட்ரி மறைமாவட்டங்களில் நூற்றாண்டுகளாக இது வழக்கில் இருந்தது. 1910இல் திருத்தந்தை பத்தாம் பயஸ் இதனை எல்லா புறநகர் மறைமாவட்டங்களுக்கும் கட்டாயமாக்கினார். 1962இல் திருத்தந்தை இருபத்திமூன்றாம் யோவான் இவைகளின் உரிமைத் தகுதியினை பட்டம் சார்ந்த (titular bishops) ஒன்றாக மாற்றி இம்மறைமாவட்டங்களுக்கு சொந்த ஆயர்களை நியமித்தார். மறைமாவட்ட ஆயர்களே இம்மறைமாவட்டங்களை நிர்வகிக்கின்றனர் என்றாலும், கார்தினால் ஆயர்கள் இன்றும் தங்களின் ஆலயத்தின் உரிமைத் தகுதியினை சட்டப்படி நிகழும் சடங்கில் ஏற்கின்றனர்.
# பாக்பேன் (திரைப்படம்)


*தி கார்டனர்* (The Gardener) (பாரசீக மொழி: باغبان ) என்று பரவலாக அறியப்பட்ட பாரசீக மொழித் திரைப்படமான ** பாக்பேன்,** மோசன் மக்மால்பஃப் இயக்கிய ஈரானியத் திரைப்படம் ஆகும். இத்திரைப்படம் ஆசியா, ஐரோப்பா மற்றும் வட அமெரிக்காஆகிய இடங்களின் திரைப்பட விழாக்களில் பங்கு பெற்றுள்ளது. மேலும் ஒரு ஈரானிய இயக்குனரால் இஸ்ரேலில் தயாரிக்கப்பட்ட முதல் திரைப்படம் இதுவாகும். இத்திரைப்படம் இதுவரை 20 ற்கும் மேற்பட்ட திரைப்பட விழாக்களில் பங்கு பெற்று சிறந்த கலைப்படம் என்ற விருதை குரோசியாவின் திரைப்பட விழாவில் வென்றது. பெய்ருட் திரைப்படவிழாவில் விருது பெற்றது. *நியூயார்க் க்ரிட்டிக் சர்கிள்* அமைப்பால் பாராட்டப்பட்தது. மும்பைத் திரைப்பட விழாவில் சிறந்த 10 திரைப்படங்களுள் இதுவும் ஒன்று என பாராட்டப்பட்டது.  

## கதை
இத்திரைப்படமானது *உலகில் மதத்தின் தாக்கம் பற்றி அறிந்து கொள்ள* ஈரானிய இயக்குநர் ஒருவர் தனது மகனுடன் இஸ்ரேல் சென்று வருகிறார். இதை ஒட்டி எடுக்கப்பட்டதே இத்திரைப்படமாகும்.  

## நடிகர்கள்
- பப்புவா நியூ கினியைச் சேர்ந்த ரிவிரா எனோ ( Ririva Eona Mabi)
- கனடாவைச் சேர்ந்த பவுலா அசாடி (Paula Asadi)
- ருவாண்டாவைச் சேர்ந்த குல்லாயும் ஞாகறேர் (Guillaume Nyagatare)
- அங்கோலாவைச் சேர்ந்த ட்ஜெரியா ட்ஜ்டெண்டெரொ ஜுஸ்காடோ (Tjireya Tjitendero Juzgado)
- தைவானைச் சேர்ந்த இயான் டேவிட் ஹுவாங் (Ian David Huang)
- நேபாளைச் சேர்ந்த பால் குமாரி குருவாங் (Bal Kumari Gurung)

## விளைவுகள்
இப்படத்தினால் ஏற்பட்ட சர்ச்சைகள் பெரிய அளவில் உலகெங்கும் பேசப்பட்டன.  

### பிபிசி
இப்படத்தைச் சுற்றி பல்வேறு சர்ச்சைகள் எழுந்தன. பிபிசி தொலைக்காட்சி நிறுவனம் மக்மல்பஃப்-ன் சர்ச்சைக்குரிய படம் இது என குறிப்பிட்டது.  

### ஈரானிய ஊடகங்கள்
அதிகாரபூர்வமாகவும் அதிகாரபூர்வமற்றும் ஈரானிய ஊடகங்கள் இத்திரைப்படத்தைப் பற்றிய செய்தியை வெளியிட்டன. அவரை *சர்ச்சைக்குரிய இயக்குநர்* (fugitive filmmaker) என விமர்சித்தன. பத்திரிகை மற்றும் தொலைக்காட்சி ஊடகங்கள் மக்மால்பஃப் நடுவராக இருந்த திரைப்பட விழாச் செய்திகளில் மக்மால்பஃப்-ன் பெயரைச் சொல்லாமல் எதிர்ப்பைத் தெரிவித்தன. தன்னை மேற்குலக சக்திகளிடம் விற்றுவிட்டார் (பணத்திற்காக விலை போனார்) எனக் குற்றம் சாட்டின.  

### இஸ்ரேல் பயணம்
ஈரானியர்கள் இஸ்ரேலுக்குச் செல்ல அனுமதி இல்லை. மீறிச் சென்றால் 5 வருட சிறைத் தண்டனை. ஆனால் மக்மல்பஃப் எதிர்ப்பையும் மீறி இஸ்ரேல் சென்று திரைப்பட விழாவில் இத்திரைப்படத்தைத் திரையிட்டார். ஈரானில் அவருக்கு ஆதரவைவிட எதிர்ப்பே அதிக அளவில் இருந்தது. ஆனால் இஸ்ரேலிய ஊடகங்கள் அவரது வருகைக்கு வாழ்த்து தெரிவித்திருந்தனர். அத்திரைப்பட விழாவில் அவரது திரைப்படத்தின் பிரதிகள் அனைத்தும் விற்றுத் தீர்ந்தன. பிபிஸி தொலைக்க்காட்சிப் பேட்டியில் மக்மால்பஃப், ''புறக்கணிப்பு ஒருபோதும் மக்களின் மனதை மாற்றாது. பேசுவது தான் ஒருவரை ஒருவர் புரிந்து கொள்ளும் வழி" என்றார்.  

### ஈரானிய அருங்காட்சியகம்
மக்மால்பஃப் இஸ்ரேல் சென்றதால் இவரின் அனைத்துப் படங்களும் ஈரான் திரைப்பட அருங்காட்சி ஆவணத் தொகுப்பிலிருந்து அகற்றப்பட்டன.  

## விருதுகள்
இத்திரைப்படம்,  
- கொரியத் திரைப்பட விழா
- யூரோப்பியன் ப்ரீமியர் திரைபட விழா
- நெதர்லாந்து திரைப்பட விழாவின் வாழ்நாள் விருது
- மாஸ்கோ திரைப்பட விழா
- லெபனான் திரைப்பட விழா
- குரேசியா திரைப்பட விழா
- இந்தியத் திரைப்பட விழா
ஆகியவற்றில் சிறப்பு கவனமும் விருதுகளையும் பெற்றது.
# பிறழ்ச்சியில்லாப் புறப்பரப்பு


**பிறழ்ச்சியிலாப் புறப்பரப்பு** (*aplanatic surface*) என்பது ஒளியியல் தொடர்புடைய ஒரு பரப்பாகும். இவ்வாறான பரப்புகளுக்கு இரு *பிறழ்ச்சியில்லாக் குவியங்கள்* (*aplanatic points*) உள்ளன. ஒரு தொகுதியின் ஒளியச்சிலுள்ள ஒரு புள்ளியிலிருந்து புறப்படும் ஒளிக்கதிர்கள் மற்றொரு புள்ளியில் குவியவோ அல்லது அப்புள்ளியிலிருந்து விரிந்து பரவுவது போல் தோன்றுவோ செய்யுமாயின் அப்புள்ளிகள் பிறழ்ச்சியில்லாக் குவியங்கள் எனப்படும். ஒரு நீள் வட்டத்தினை அதன் அச்சில் சுழற்றும் போது தோன்றும் நீள்வட்ட திண்மத்தின் குவியங்கள் இத்தகைய புள்ளிகளாகும்.  

*பிறழ்ச்சியில்லா வில்லைத் தொகுதி* (Aplanatic lens system) என்பது  
:<math> nyசைன்θ = n^1y^1சைன்θ^1 \, </math>  
என்ற சமன்பாட்டிற்கு இசைவாக வரும் ஒரு வில்லைத் தொகுதி ஆகும். இச்சமன்பாட்டில் மேலொட்டு இடப்படாதவை பொருள் உள்ளப் பக்கத்தையும் மேலொட்டு இடப்பட்டவை படிமத்தின் பக்கத்தையும் குறிக்கும் அளவுகளாகும்.  
:<math> n , n^1 </math> - வில்லைகளின் விலகு எண்களையும்,  
:<math> y , y^1 \,</math> - ஒரு பொருளுக்கும் அதன் படிமத்திற்கும் ஒளியச்சிலிருந்து உள்ள தூரங்களையும்,  
:<math> θ , θ^1 \, </math> - ஒளிக்கதிர், ஒளியச்சுடன் ஏற்படுத்தும் கோணங்களையும் குறிக்கும்.  
இங்கு முதலில் குறிப்பிட்ட சமன்பாடு *ஆப்பே சைன்* சமன்பாடாகும்.
# விக்கிப்பீடியா:முதற்பக்கக் கட்டுரைகள்/அக்டோபர் 20, 2013


**கான்சுடன்டினோப்பிளின் வீழ்ச்சி** என்பது கிழக்கு உரோமைப் பேரரசின் தலைநகரான கான்சுடன்டினோப்பிள் ஒட்டோமான் பேரரசால் கைப்பற்றப்பட்ட நிகழ்வாகும். 21 வயது நிரம்பிய ஒட்டோமான் சுல்தான் இரண்டாம் மெகமுத் இந்நகரை முற்றுகையிட்டு கைப்பற்ற ஆணையிட்டான். இந்நகரைக் கிழக்கு உரோமைப் பேரரசு என்றழைக்கப்பட்ட பைசாந்தியத்தின் அரசன் பதினொன்றாம் கான்சுடன்டைன் காத்து நின்றான். இம்முற்றுகை ஏப்பிரல் 6, 1453 முதல் மே 29, 1453 வரை நடந்தது. கான்சுடன்டினோப்பிளின் வீழ்ச்சி 1500 ஆண்டுகள் நீடித்த உரோமைப் பேரரசுக்கு முடிவு கட்டியது. இந்நகர வீழ்ச்சி ஒட்டோமான் பேரரசு ஐரோப்பா நோக்கி முன்னேறுவதற்குக் குறுக்கே நின்ற சிறு தடையை நீக்கிவிட்டது. கான்சுடன்டினோப்பிளைக் கைப்பற்றியதும் ஒட்டோமான் சுல்தான் இரண்டாம் மெகமுத் ஒட்டோமான் பேரரசின் தலைநகராக இருந்த ஏடிரியானோபிளை கான்சுடன்டினோப்பிளுக்கு மாற்றினார் . கான்சுடன்டிநோப்பிளின் வீழ்ச்சியும் அதைத்தொடர்ந்து நிகழ்ந்த கிழக்கு உரோமைப் பேரரசின் (பைசாந்தியப் பேரரசு) வீழ்ச்சியும் ஐரோப்பிய இடைக்காலத்தின் முடிவு என சில வரலாற்று அறிஞர்கள் கருதுகிறார்கள். **மேலும்...**  
---

**நியமவிலகல்** அல்லது **திட்ட விலக்கம்** (*standard deviation*, *σ*) என்பது, ஒரு தரவிலுள்ள ஒவ்வொரு மதிப்பும் அத்தரவின் சராசரி மதிப்பிலிருந்து எவ்வளவு விலகி உள்ளது என்பதைக் கணிப்பதாகும். இக்கருத்துரு, நிகழ்தகவுக் கோட்பாடு, புள்ளிவிவர தொகுப்பாக்கம், நிகழ்தகவுப் பரவல் (probability distribution) ஆகிய பல துறைகளில் அடிப்படைக் கருத்தாகப் பயன்படுகின்றது. நியமவிலகல், பரவற்படியின் வர்க்கமூலமாக அமைகிறது. பரவற்படி போன்று இல்லாமல், தரவின் அலகிலேயே அமைவது, நியமவிலகலின் ஒரு சிறப்புப் பண்பு. தரவின் ஒவ்வொரு தரவுப் புள்ளியும் அத் தரவின் சராசரியில் இருந்து மாறுபடும் அளவினை வர்க்கப்படுத்தி, பின் அவ்வாறு கிடைக்கும் வர்க்கங்களின் சராசரியின் வர்க்கமூலம் காணக் கிடைக்கும் அளவு, அத்தரவின் நியமவிலகல் ஆகும். ’மாறுபாடு’ அல்லது ’பரவல்’ ன் அளவீடாக நியமவிலகல் பயன்படுத்தப்படுகிறது. பொதுவாகச், சராசரியிலிருந்து தரவு எந்தளவிற்கு மாறுபட்டிருக்கிறது என்பதை நியமவிலகலின் மதிப்புக் காட்டுகிறது. குறைவான நியமவிலகல், தரவுப் புள்ளிகள் சராசரிக்கு மிகவும் நெருங்கிச் செல்பவையாக இருப்பதையும், அதிக அளவு நியமவிலகல் தரவு பரந்து விரிந்திருக்கிறது என்பதையும் காட்டும். **மேலும்...**
# அரோசி - ஏ கௌபான் (திரைப்படம்)



**அரோசி- ஏ கௌபான்** என்பது பாரசீக மொழித் திரைப்படமாகும். **மேரேஜ் ஆஃப் பிலஸ்டு** (Marriage of the Blessed) என்ற ஆங்கிலப் பெயருடன் வெளியானது. இத்திரைப்படத்தை ஈரானிய திரைப்பட இயக்குநர் மோசன் மக்மால்பஃப் இயக்கியிருந்தார்.  

## கதை
ஈரான்- ஈராக் போருக்குப்பின் மருத்துவமனையிலிருந்து வெளியே வரும் ராணுவவீரர் ஒருவர் சமூகத்துடன் ஒன்றமுடியாமல் தவிப்பதைக் குறித்த திரைப்படம் இது.  

## நடிகர்கள்
- இப்ராகீம் அபாடி (Ebrahim Abadi)
- முகமுத் பிகாம் (Mahmud Bigham)
- ரோயா நோனாகாலி (Roya Nonahali)
- மோசன் ஸேயிதாப் (Mohsen Zaehtab)
# பேகாட் (திரைப்படம்)



**பேகாட்** எனும் பாரசீக மொழித் திரைப்படம் ஈரானிய திரைப்பட இயக்குநர் மோசன் மக்மால்பஃப் இயக்கிய திரைப்படம் ஆகும். இத்திரைப்படம் *பாய்காட்* (ஆங்கிலம்: Boycott) எனும் பெயரில் வெளியானது. ஈரானின் மற்றுமொரு புகழ் பெற்ற இயக்குநர் மசித் மசிதி இத்திரைப்படத்தில் நடித்திருந்தார். இத்திரைப்படம் 1985 ஆம் ஆண்டு வெளியானது.  
## கதை
இத்திரைப்படமானது கம்யூனிஸ்டு நடவடிக்கைகளுக்காக மரண தண்டனை விதிக்கப்பட்ட இளைஞனைப் பற்றியது. இத்திரைபடம் மோசன் மல்மாக்பஃப்-ன் வாழ்க்கையின் ஒரு பகுதி என பரவலாக நம்பப்படுகிறது.  

## நடிகர்கள்
- முகம்மது காஸேபி (Mohammad Kasebi)
- மசித் மசிதி (Majid Majidi)
- எஸ்மாத் மக்மால்பஃப் (Esmat Makhmalbaf)
- ஸோக்ரே ஸார்மாடி (Zohreh Sarmadi)
- அர்டலான் ஷோஜா- காவே (Ardalan Shoja-Kaveh)
- எஸ்மாயில் சால்டனியன் (Esmail Soltanian )
# கர்தினால் குழு முதல்வர்

, கர்தினால் குழுவின் தற்போதைய முதல்வர்]]  
**கர்தினால் குழு முதல்வர்** (; ) என்பவர் கத்தோலிக்க திருச்சபையின் கர்தினால்கள் குழாமின் தலைவர் ஆவார். இப்பதவி 12ம் நூற்றாண்டில் நிருவப்பட்டது ஆகும். இப்பணிப்பொருப்பில் இருப்பவர் தலைவர் என அழைக்கப்பட்டாலும் மற்றக் கர்தினால்கள் மீது எவ்வித ஆட்சி உரிமையும் இவருக்கு கிடையாது; இவர் *சரிநிகரானவர்கள் நடுவில் முதலிடம் பெறுபவர்* என கருதப்படுகின்றனர்.  

கர்தினால் குழு முதல்வராக தேர்வு செய்யப்படுபவருக்கு அவர் ஏற்கனவே கொண்டுள்ள மற்றொரு ஆலயத்தின் உரிமைத் தகுதியுடன், ஒஸ்திபா மறைமாவட்டத்தின் உரிமைத் தகுதியும் அளிக்கப்படும். இதலால் முதல்வர் கர்தினால் ஆயர் அணியின் உறுப்பினராவார்.  

## தேர்தல்

பொதுவாக நீண்ட நாள் கர்தினால் பணிபுரிந்தவரே முதல்வராக தேர்வு செய்ப்பட்டாலும், இவ்வாறு தேர்வு செய்யப்பட எவ்வித கட்டாயமும் இல்லை. வழக்கப்படி புறநகர் மறைமாவட்டங்கலில் நீண்ட நாள் கர்தினால் பணிபுரிந்தவரே முதல்வராக தேர்வு செய்யப்படுவார். இது திருத்தந்தை ஆறாம் பவுலினால் 1917இல் சட்டமாக்கப்பட்டு 1965 வரை நடப்பில் இருந்தது. ஆயினும் இது இரண்டாம் அருள் சின்னப்பரால் நீக்கப்படு பின்வரும் பமுறை கடை பிடிக்கப்படுகின்றது.  

முதல்வரின் பதவியிடம் காலியானால், புறநகர் ஆலய உரிமைத் தகுதி பெற்ற கர்தினால்கள் மட்டுமே, தங்கள் குழுவைச் சார்ந்த ஒருவரைக் குழாமின் முதல்வராகச் செயல்படத் தேர்ந்தெடுக்க முடியும்; இத்தேர்தலுக்குத் துணைமுதல்வர் இருந்தால் அவரோ அல்லது அவர்களில் வயதால் மூத்தவரோ தலைமை ஏற்பார்; தேர்ந்தெடுக்கப்பட்டவரின் பெயரை திருத்தந்தையிடம் தெரிவித்து அனுமதி பெற வேண்டும். இம்முறைப்படியே துணைமுதல்வர் ஒருவரும் தேர்ந்தெடுக்கப்படுவார்.  

இப்பதவியில் இருப்பவர் தனது மரணம் வரையோ அல்லது பணி துறப்பு வரையோ கர்தினால் குழு முதல்வராக இருக்கலாம். இதிலிருந்து ஓய்வு பெற கட்டாய வயது வரம்பு இல்லை.  

## சிறப்பு உறிமைகள்
திருத்தந்தையாகத் தேர்ந்தெடுக்கப்பட்டவர் ஆயராக இல்லாதிருப்பின், அவருக்கு ஆயர்பட்டம் அளிப்பது கர்தினால் முதல்வருக்கு உரிய உறிமையாகும்.  

## திருத்தந்தையாக தேர்வான கர்தினால் குழு முதல்வர்கள்
கர்தினால் குழு முதல்வராக பணிபொறுப்பு வகிக்கும் போது திருத்தந்தையாக எட்டுபேர் தேர்வாகி உள்ளனர். அவர்கள்: நான்காம் அனஸ்தாசியுஸ், மூன்றாம் லூசியஸ், ஒன்பதாம் கிரகோரி, நான்காம் அலெக்சாண்டர், ஆறாம் அலெக்சாண்டர், மூன்றாம் பவுல், நான்காம் பவுல், பதினாறாம் பெனடிக்ட்.